Marko Vego

**Marko Vego** (8. januar 1907 – 26. februar 1985) bio je bosanskohercegovački arheolog, epigrafičar i historičar. Predmet naučnog interesovanja Marka Vega uglavnom je bio srednji vijek. Najznačajnije rezultate dao je na polju arheologije, numizmatike, epigrafike i topografije historije srednjovjekovne Bosne. Objavio je preko 300 radova.

## Biografija 
Rođen je 1907. u Čapljini od oca Joze, radnika Duhanske stanice. Završio je klasičnu gimnaziju u Širokom Brijegu, teološki fakultet u Freiburgu i u Zagrebu, a filozofski fakultet u Zagrebu /historija/ i profesorski ispit u Beogradu. Prijavio je disertaciju za doktorat “Povijest Humske Zemlje od doseljenja Slovena do sjedinjenja s Bosnom 1322 godine” 1937. na Filozofskom fakultetu u Zagrebu. U nepoznatim okolnostima, predati doktorat nije branio. Kao profesor historije radio je u Državnoj realnoj gimnaziji u Nikšiću od 1938 do 1944. Učesnik antifašističkog pokreta od 1. oktobra 1944. do 15. maja 1945. Profesor je na prvom Učiteljskom kursu u Trebinju, a od 22. februara 1945. direktor je Partizanske gimnazije u Trebinju. U periodu od 1946. do 1947. bio je direktor Državne realne gimnazije u Mostaru, a od 19. septembra 1947. profesor Učiteljskog kursa u Sarajevu. U periodu od 1949. do 1950. bio je direktor Učiteljske škole u Sarajevu. Od 25. augusta 1950 do 9. decembra 1957. bio je direktor Zemaljskog muzeja Bosne i Hercegovine u Sarajevu. Penzionisan je 1965. Za svoj naučni i kulturni rad dobio je više javnih priznanja u Bosni i Hercegovini (najznačajnija 27 julska nagrada).

## Literatura o Marku Vegi 
* Almaz Dautbegović, In memoriam, Marko Vego, Oslobođenje 42/13190, Sarajevo 11.03. 1985., 5.
* Almaz Dautbegović, Marko Vego 1907-1985., GZM (A) 45, Sarajevo 1990., 1-4.
* Lidija Fekeža, Izbor iz bibliografije naučnih radova Marka Vega, GZM (A) 45, Sarajevo 1990., 5-6.
* Tihomir Glavaš, Vego Marko, AL BiH, Tom I, ZM, Sarajevo 1988., 183.
* Rade Mihaljčić, Vego Marko, “Enciklopedija srpske istoriografije (Priredili Sima Ćirković i Rade Mihaljčić)”, Knowledge, Beograd 1997., 300-301.
* Marko Vego, Spisak naučnih radova prof. Marka Vege (od 1937. do prve polovine 1978. godine), "Marko Vego, Iz istorije srednjovjekovne Bosne i Hercegovine", Sarajevo 1980., 487-501.

## Bibliografija 
* Povijest Humske zemlje (Hercegovine), Samobor 1937.
* Ljubuški. Srednjovjekovni nadgrobni spomenici Bosne i Hercegovine VI, Sarajevo 1954.
* Don Ivan Musić i Hrvati u Hercegovačkom ustanku 1875-1878. godine, vlastito izdanje, Sarajevo 1955.
* Naselja srednjovekovne bosanske države, Sarajevo 1957.
* Historijska karta srednjovjekovne bosanske države, 1. izdanje, Sarajevo 1957. (2. izdanje 1978)
* Historija Broćna od najstarijih vremena  do turske okupacije, Sarajevo 1961.
* Zbornik srednjovjekovnih natpisa Bosne i Hercegovine I, Sarajevo 1962.
* Zbornik srednjovjekovnih natpisa Bosne i Hercegovine II, Sarajevo 1964.
* Zbornik srednjovjekovnih natpisa Bosne i Hercegovine III, Sarajevo 1964.
* Bekija kroz vijekove, Sarajevo 1964.
* Zbornik srednjovjekovnih natpisa Bosne i Hercegovine IV, Sarajevo 1970.
* Iz istorije srednjovjekovne Bosne i Hercegovine, Sarajevo 1980.
* Historija Brotnja od najstarijih vremena do 1878. godine, Čitluk 1981.
* Postanak srednjovjekovne bosanske države, Sarajevo 1982.

## Reference 
## Vanjski linkovi 
* *‘Borba’ za istinsku recenziju* (O životu i djelu Marka Vege) – Esad Kurtović, academia.edu

Kategorija:Bosanskohercegovački arheolozi
Kategorija:Bosanskohercegovački historičari
Kategorija:Historiografija srednjovjekovne Bosne
Kategorija:Biografije, Čapljina
Kategorija:Rođeni 1907.
Kategorija:Umrli 1985.